**Ministru kabineta noteikumu “Granta projektu konkursu īstenošanas kārtība” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Starptautiskās palīdzības likuma 9.panta septītā daļa paredz, ka Ministru kabinets nosaka kārtību, kādā sagatavo un izsludina granta projektu konkursus (turpmāk – konkurss), pieņem lēmumus par grantu piešķiršanu, granta līgumu noslēgšanu un konkursa pabeigšanu, uzrauga un kontrolē projektu īstenošanu, kā arī gadījumus, kad granta saņēmējs atmaksā piešķirtos līdzekļus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Starptautiskās palīdzības likuma 9.panta septītajā daļā noteiktais deleģējums šobrīd tiek īstenots saskaņā ar Ministru kabineta 2010.gada 5.janvāra noteikumiem Nr. 2 “Kārtība, kādā īsteno granta projektu konkursus”. Ministru kabineta noteikumi nosaka granta projektu konkursu sagatavošanu un izsludināšanu, projektu iesniegumu sagatavošanu, izmantojot Ministru kabineta noteikumu pielikumos esošās projekta iesnieguma veidlapas, un iesniegšanu, informācijas sniegšanu par konkursu, projektu iesniegumu izvērtēšanu un lēmumu pieņemšanas procesu. Lai mazinātu granta projekta konkursa īstenošanas birokrātisko slogu un atvieglotu uz granta projekta iesniegumiem attiecināmās prasības, ir izstrādāts jauns Ministru kabineta noteikumu projekts, kurā, balstoties uz šobrīd spēkā esošo Ministru kabineta noteikumu pamatprincipiem un Starptautiskās palīdzības likuma pilnvarojumu, iekļautas galvenās prasības un principi projekta konkursu īstenošanai. Atbilstoši Starptautiskās palīdzības likuma deleģējumam Ministru kabineta noteikumu projekts paredz sekojošas sadaļas: II. Projektu konkursa sagatavošana un izsludināšana; III. Lēmuma pieņemšana par grantu piešķiršanu, granta līgumu noslēgšanu un konkursa noslēgšanu; IV. Uzraudzība un kontrole.Ar mērķi atvieglot iespējas veikt izmaiņas un pielāgot aktuālajai situācijai detalizētās konkursa prasības (attiecināmo izmaksu klasifikācija, konkursa projekta iesnieguma veidlapa, konkursa projekta budžeta tāmes veidlapa, iesniedzamo dokumentu uzskaitījums) tās paredzēts noteikt granta projekta konkursa nolikumā. Tāpat jauno Ministru kabineta noteikumu projekts paredz atteikšanos no novecojušām prasībām (piemēram, attiecībā uz dokumentu tehnisko formatēšanu) un saziņas atvieglošanu ar projektu iesnieguma iesniedzējiem, paredzot, ka visos gadījumos saziņa var notikt elektroniski, lai nodrošinātu ātrāku atbildes sniegšanu projektu iesniegumu iesniedzējiem un nekavētu konkursa norisi. Lēmuma paziņošana granta saņēmējiem tiek pielāgota Paziņošanas likumam, tādēļ atsevišķa paziņošanas kārtība Ministru kabineta noteikumu projektā netiek atrunāta. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projektā paredzētais regulējums skar projekta iesniegumu iesniedzējus, kas vēlas saņemt grantu attīstības sadarbības projekta īstenošanai. Atbilstoši Starptautiskās palīdzības likuma 9.panta piektajai daļai grantu var saņemt tiešās un pastarpinātās valsts pārvaldes iestādes, atvasinātas publiskas personas, citas valsts iestādes, kā arī biedrības, nodibinājumi, komersanti, arodbiedrības un citi subjekti.  |
| 2. | Tiesiskā regulējuma ietekme uz tautsaimniecību un administratīvo slogu | Jaunie Ministru kabineta noteikumi mazinās administratīvo slogu projekta iesniedzējiem projekta iesniegumu sagatavošanā. |
| 3. | Administratīvo izmaksu monetārs novērtējums | Nav |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts nerada ietekmi uz valsts vai pašvaldību budžetu |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts neietekmē spēkā esošo tiesību normu sistēmu |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts nav saistīts ar Latvijas Republikas starptautiskajām saistībām |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc granta projektu konkursa izsludināšanas tiks rīkots seminārs potenciālajiem projektu iesniegumu iesniedzējiem par jaunajiem Ministru kabineta noteikumiem un konkursa nolikumu.  |
| 2. | Sabiedrības līdzdalība projekta izstrādē | Attīstības sadarbības politikas konsultatīvā padome 2017.gada 8.decembra sēdē konceptuāli atbalstīja vadlīnijas jaunu Ministru kabineta noteikumu izstrādei. Attīstības sadarbības politikas konsultatīvajā padomē ir pārstāvētas gan valsts pārvaldes iestādes, gan pilsoniskās sabiedrības organizācijas. Ministru kabineta noteikumu projekta sagatavošanā ņemti vērā granta projektu īstenotāju ieteikumi vairāku gadu garumā (piemēram, biedrības “Latvijas Platforma attīstības sadarbībai” biedru ieteikumu apkopojums), kā arī nevalstisko organizāciju pārstāvja, kas piedalījās projekta iesniegumu izvērtēšanā 2017.gadā, viedoklis (pārstāv Kurzemes NVO atbalsta centru).  |
| 3. | Sabiedrības līdzdalības rezultāti | Būtiskākie ieteikumi un iebildumi, kas ir parādījušies pilsoniskās sabiedrības organizāciju atzinumos, attiecas uz:- prasītās informācijas atkārtošanos projekta iesnieguma formā un nepieciešamību projekta iesnieguma veidlapu vienkāršot;- skaidrojumu precizēšanu par nepieciešamo informāciju, kas jānorāda projekta iesniegumā;- dokumentu oriģinālu sagādāšanu no saņēmējvalstīm līdz konkursa termiņa beigām;- pārāk lielo iesniedzamo dokumentu skaitu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošina Ārlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Projektā paredzētais tiks īstenots līdzšinējā kārtībā un apjomā, iestāžu funkcijas un uzdevumi netiek paplašināti, papildus cilvēkresursi nav nepieciešami.  |
| 3. | Cita informācija | Finansējums granta projektu īstenošanai tiek nodrošināts Ārlietu ministrijas budžeta programmā 07.00.00 “Attīstības sadarbības projekti un starptautiskā palīdzība” paredzēto līdzekļu ietvaros. |

Ārlietu ministrs E. Rinkēvičs

Gordina 67015967

marija.gordina@mfa.gov.lv